CELEX: 62021CB0023
Language: fi
Date: 2021-09-23 00:00:00
Title: Asia C-23/21: Unionin tuomioistuimen määräys (kuudes jaosto) 23.9.2021 (Gericht Erster Instanz Eupenin – Belgia esittämä ennakkoratkaisupyyntö) – IO v. Wallonische Region (Ennakkoratkaisupyyntö – Unionin tuomioistuimen työjärjestyksen 99 artikla – SEUT 49 artikla – Sijoittautumisvapaus – Tieliikenne – Jäsenvaltiossa asuva kuljettaja – Toisessa jäsenvaltiossa rekisteröity ajoneuvo – Kyseiseen toiseen jäsenvaltioon sijoittautuneen yhtiön osakkaan ja toimitusjohtajan käyttöön annettu ajoneuvo – Velvollisuus rekisteröidä ajoneuvo ensiksi mainitussa jäsenvaltiossa)

20.12.2021   
            
            
               FI
            
            
               Euroopan unionin virallinen lehti
            
            
               C 513/14
            
         
      Unionin tuomioistuimen määräys (kuudes jaosto) 23.9.2021 (Gericht Erster Instanz Eupenin – Belgia esittämä ennakkoratkaisupyyntö) – IO v. Wallonische Region
      (Asia C-23/21) (1)
      
      (Ennakkoratkaisupyyntö - Unionin tuomioistuimen työjärjestyksen 99 artikla - SEUT 49 artikla - Sijoittautumisvapaus - Tieliikenne - Jäsenvaltiossa asuva kuljettaja - Toisessa jäsenvaltiossa rekisteröity ajoneuvo - Kyseiseen toiseen jäsenvaltioon sijoittautuneen yhtiön osakkaan ja toimitusjohtajan käyttöön annettu ajoneuvo - Velvollisuus rekisteröidä ajoneuvo ensiksi mainitussa jäsenvaltiossa)
      (2021/C 513/21)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Gericht Erster Instanz Eupen
      
         Asianosaiset
      
      
         Kantaja: IO
      
         Vastaaja: Wallonische Region
      
         Määräysosa
      
      
                  1)
               
               
                  SEUT 49 artiklaa on tulkittava siten, että se on esteenä jäsenvaltion säännöstölle, jonka mukaan kyseisessä jäsenvaltiossa asuva toimitusjohtaja tai itsenäinen ammatinharjoittaja voi kyseisessä jäsenvaltiossa vedota poikkeukseen, joka koskee velvollisuutta rekisteröidä kyseisessä jäsenvaltiossa ajoneuvo, joka on rekisteröity toisessa jäsenvaltiossa ja jonka kyseiseen toiseen jäsenvaltioon sijoittautunut yhtiö (riippumatta siitä, onko tämä oikeushenkilö) on antanut hänen käyttöönsä, ainoastaan siinä tapauksessa, että ajoneuvossa säilytetään pysyvästi asiakirjoja, jotka osoittavat, että asianomainen henkilö täyttää kyseisen poikkeuksen soveltamisedellytykset.
               
            
                  2)
               
               
                  SEUT 49 artiklaa on tulkittava siten, että se on esteenä jäsenvaltion säännöstölle, jonka mukaan kyseisessä jäsenvaltiossa asuva yhtiön osakas ja toimitusjohtaja, on velvollinen rekisteröimään ajoneuvon, jonka hänen yhtiönsä, joka on sijoittautunut toiseen jäsenvaltioon, on antanut hänen käyttöönsä, silloin, kun kyseinen osakas ja toimitusjohtaja ei saa palkkaa tai tuloja kyseiseltä yhtiöltä ja kun asianomaisella henkilöllä ei ole mahdollisuutta osoittaa, että hänen tehtävänsä mainitussa yhtiössä on todellinen, kunhan kyseistä ajoneuvoa ei ole tarkoitettu käytettäväksi merkittävässä määrin pysyvästi ensiksi mainitussa jäsenvaltiossa ja sitä ei tosiasiallisesti käytetä tällä tavalla.
               
            
         (1)  EUVL C 128, 12.4.2021.